

للشاعرة
رحيمه الجنابي


حبي اله ما يوصله حب بني عذره بالوصف
لن العشك عدهم ترى عن العشل شي مختلف
ايلاكي حتفه اللي عشك عد بني عذره وينتلف
لا ما وصل ولفه وكعد ومن نبعته شوي ارتشف
حبي انا اكبر بعد من بني عذره للاسف
لن كلبي عاندني ورحل وحول الكمر داير يلف
حلفته يرجعلي رفض وضيع علي بعد العرف
وما ظنتي يظل العكل وي الكلب ناصب حلف
ومني الجسم ناحل ترى وباشواكه هو منجرف
اتمنيت لو ساعه التقي واتطلع بعين الترف
جان الدمع عاف الجفن والجفن بطل يرتجف
لا تلومني بمحبته حبي اله ما هو صدف
حبي اله حكم القدر وقاسي قدرنا ما لطف
اختار الي صكر بسما والصكر حلق ما وكف
وعذري العشك عشكي ترى وياخوفي انه ينكشف
وتدري العشك عدنا ذنب من ياءه هو للالف